خاریجی ایشلر باخانلیغیندان، آمریکا بیرلشمیش دؤولتلری‌نین تورکییه‌یه یؤنه‌لیک یاییملادیغی سون سیاحت اویاریسینا تپکی گلدی.
باخانلیقدان وئریله‌ن یازیلی آچیقلامادا، آمریکا بیرلشمیش دؤولتلری خاریجی ایشلر باخانلیغینین تورکییه‌یه یؤنه‌لیک سون سیاحت اویاریسین‌دا یئر وئردیگی تورکییه‌نین ترورلا مباریزه‌سینی آنلاماقدان اوزاق اولان یاناشیملارین، تورک حکومتینین بو یولدا‌کی عزمینی کسینتییه اوغراداممایاغی وورغولاندی.
آچیقلامادا،
"آمریکا خاریجی ایشلر باخانلیغینین اؤلکه‌میزه قارشی ائتدیگی سون سیاحت اویاریسین‌دا بوتؤولوک‌ده اؤلکه‌میزین گوونلیک شرایطینین گوجلو اولماسینا باغلی مثبت دیرلندیرمه‌لر وئرمکله بیرلیکده، دوغو و گونئی دوغوداکی بؤلگه‌میزده شهرلریمیزه دایر دگرلندیرمه‌لر گرچکلری یانسیدماماقدادیر" ایفاده‌سی ایشلدیلدی.
بیر سیاحت اویاریسینین مقصد و ماهیتینی آشان ایفاده‌لر احتیوا ائد‌ن بو آچیقلامانین یاخشی نیتله قلمه آلیندیغینی سؤیله‌مه‌نین مومکون اولمادیغی وورغولانان آچیقلاما‌دا بونلار قید ائدیلدی:
"سؤز قونوسو آچیقلامادا، اؤلکه‌میزده‌کی گوونلیک اورتامینی دوزگون شکیل‌ده عکس ائتدیرمه‌یه‌ن ادعالار تکرارلانیر، بیر تهدید و گوونلیک آچیغی اولدوغو یولوندا اساس‌سیز عنصورلارا یئر وئریلیر. تورکییه‌نین هر بیر شهرین‌ده وطنداشلاریمیز و ائو صاحب‌لیگی ائتدیگیمیز قوناقلاریمیز دینج‌لیک و گووه‌ن ایچری‌سین‌ده یاشاییر. دیگر طرف‌دن، سئچیلمیش اولماق ترورو و ترور هؤرگوتلرینی دستکله‌مک اؤزگورلوگونه صاحب اولماق دئمک دئییل. اؤلکه‌میز تروریزمله فعال مباریزه آپارماغا قرارلی‌دیر. ترورو دستکله‌یه‌نلره قارشی حقوقی و قانونی زمین‌ده آلدیغیمیز تدبیرلر ده اؤلکه‌میزین بو تهدیدله عزملی مباریزه‌سینین تظاهرودور".
آچیقلامادا، آمریکا بیرلشمیش دؤولتلری مقاملارینی ایدئولوژیک یاناشیمدان ال چکه‌رک تورکییه‌نین حقیقتلرینی قایناق آلماغا، عقل سلیم و منطق‌دن اوزاق بو دگرلندیرمه‌نی دوزلتمه‌سی چاغریسی ائدیلدی.
